20. 6. 2022

|  |
| --- |
| Ulike tema som det kan være greit å vite noe om☺ |



|  |  |
| --- | --- |
| Vega Barnehage | Informasjonshefte om barnehagen. |

**Åpningstider.**

Vi har åpent hver dag fra 07.00 – 16.30.

Barnehagen er stengt på helligdager, jul og nyttårsaften.

I romjulen, i «den stille uke» og i sommerferien har vi åpent etter behov, og bemanner deretter. Det deles ut behovslapper med frist for romjulen og den stille uke (før påske).

**Dagsrytmen:**

Dagsrytmen varierer noe mellom de ulike avdelingene.

En detaljert oversikt over dagsrytmen fås ved henvendelse til pedagogisk leder ved aktuell avdeling.

**Betalingssatser.**

Maksimalprisen for en barnehageplass fastsettes av Stortinget.

Du betaler oppholdsbetaling i 11 mnd., juli er betalingsfri.

Det gis 50% søskenmoderasjon på barnehagebetaling.

Mat betales i tillegg til barnehageplassen.

Oppdaterte priser ligger på kommunens hjemmeside under barnehage.

**Redusert foreldrebetaling:**

Ingen husholdninger skal betale mer enn 6 prosent av inntekten sin for en barnehageplass. Foreldrebetalingen er også begrenset av maksimalprisen. Ordningen er regulert i forskrift om foreldrebetaling.

Søknad om redusert foreldrebetaling varer for ett år av gangen.

**Barnehagerute**

Barnehageruten utarbeides for vært barnehageår, og vedtas av samarbeidsutvalget. Denne datofester blant annet de 5 planleggingsdagene vi har i løpet av et år. Denne blir lagt ut på barnehagen sin nettside på Vega kommune.

**Ferie for barna.**

Barnehagen krever at barna skal ha 3 ukers sammenhengende ferie i løpet av barnehageåret. Disse tre ukene samt de fem dagene med planleggingsdager i løpet av året betales det ikke for, da juli måned er betalingsfri i Vega barnehage.

**Bringing og henting**

Ved bringing er barna foreldrenes ansvar helt til de er levert inne i barnehagen. Vi ønsker at barna skal være klare til å starte barnehagedagen klokken 9.00. Da starter vi med de tilrettelagte aktivitetene inne/ute.

*Husk å si fra til de ansatte når dere henter barna!*

**Henting i barnehagen av andre enn foresatte.**

Det skal gis beskjed til barnehagen hvis barnet skal hentes av noen andre.

**For sent henting av barn.**

For sent henting av barn kvalifiserer til bot jfr, barnehagens vedtekter. Skulle det oppstå en situasjon hvor du blir forhindret fra å hente barnet innen barnehagens åpningstid, er det svært viktig at det straks blir gitt beskjed til barnehagen. Barnehagens rutiner tilsier at ved for sen henting hvor vi ikke får tak i foresatte eller annen kontakt person, blir politi og barnevernsvakt varslet.

**Fravær.**

Barnehagen skal varsles innen klokken 9.00 hvis barnet blir hjemme en dag eller er sykt. Dette er svært viktig i forhold til barnehagens organisering av dagen. Dette er en gylden regel som gjelder alle, det går selvfølgelig an å snakke med leder i avdeling og gjøre egne avtaler så fremt det ikke er til hinder for arbeidet i avdeling og forringer tilbudet til de andre barna.

**Sykdom.**

Blir barnet sykt i løpet av dagen i barnehagen vil foresatte bli varslet og bedt om å hente barnet. Barnet skal holdes hjemme til det er friskt. Barnet skal være feberfritt og ved god allmenn tilstand. Det er slitsomt å være i barnehagen hvis man ikke er helt frisk og dette kan være med på å gi tilbakefall og forlenge sykdomsforløpet.

**Ved oppkast/diare skal barnet holdes hjemme i 48 timer etter at det er symptomfritt.**

**Jfr. Folkehelse instituttets retningslinjer.**

**Samlivsbrudd**

Skulle barna bli utsatt for samlivsbrudd mellom foreldre eller andre nære relasjoner, er det viktig at barnehagen blir orientert. Dette for å kunne forstå ulike reaksjoner hos barnet og ivareta det på best mulig måte. Jfr. retningslinjene, «En god hverdag for barn med to hjem».

**Medisinering i barnehagen.**

Ved bruk av medisin i barnehagen skal medisinen oppbevares i låsbart skap og nødvendig opplæring til personalet skal gis. Det vil bli brukt egne medisineringsskjema med underskrift av foresatte og ansatte.

**Leker i barnehagen**

Det er ikke ønskelig at barna har med egne leker i barnehagen. Hvis det derimot er snakk om en «trygghetsleke» i startfasen av barnehagetilvenningen eller en kosebamse til hvile/ro er det greit. Barnehagen kan ikke ta ansvar for private leker ved ødeleggelse eller forsvinning.

**Bursdagsfeiring i barnehagen.**

Barnehagen lager krone til den som har bursdag, henger opp flagg og plakat ute på døren**.** Det blir også laget til en samling hvor det blir gjort stas på bursdagsbarnet og hvor han/hun får velge seg en liten ting fra en «skattekiste».

**Samarbeidsutvalget.**

Dette utvalget skal sikre et nært samarbeid mellom foreldre og ansatte i barnehagen. Samarbeidsutvalget består av foreldreråds representanter, ansatte og en politisk valgt representant, styrer er sekretær. Det skal være like mange foreldre som ansatte.

I år er dette medlemmene i utvalget:

* Olav Flatøy, foreldrerepresentant
* Ann Helen Jenssen, foreldrerepresentant
* Mariell Kolsing, vara foreldrerepresentant
* Tina Gullsvåg, ansatt
* Brit Heidi Hermansen, ansatt
* Berit Wika – kommunestyret.

Tone N. Bremstein, styrer og sekretær

**Taushetsplikt.**

Alle som er ansatt eller tilknyttet barnehagen i et arbeidsforhold må skrive under på taushetserklæring. Dette betyr i praksis at alle som arbeider, har lærlingeplass, utplasserte elever og lignende, har taushetsplikt om forhold som gjelder barnet og dets familie.

**Parkering.**

Vær vennlig og bruk parkeringsplassen ved barnehagen eller ved samfunnshuset når dere leverer og henter barn i barnehagen.

Parkeringsplassen ved oppstillingsplassen til bussene er ment for de ansatte ved barnehage og skole. Det er mye trafikk i perioder av dagen i dette området og det oppstår farlige trafikksituasjoner når barn/ungdommer ferdes i dette området til og fra biler som står parkert.

Biler skal ikke stå og gå på tomgang ved henting og bringing av barn.

Det ikke tillatt til å parkere foran porten til barnehagen da det kan være til hinder for utrykningskjøretøyer.

**Søknad til barnehageplass.**

Søknad til barnehageplass gjøres via oppvekstportalen på Kommunens hjemmeside under barnehage. <https://vega.ist-asp.com/NO01815-pub/login.htm>.

Det er to hovedopptak i året med søknadsfrist 1.april og 1. oktober, med oppstart på plass henholdsvis ca. 20. august og 1. januar.

**Oppsigelse av barnehageplass.**

Det er tre måneders oppsigelsestid på barnehageplass. Barn som er skolestartere trenger ikke si opp plassen, hvis de går ut juli mnd. i barnehagen eller til sommerferien sin. Da føres sluttdatoen på behovslappen for sommer.